b'\n_START_ARTICLE_\nOsnovni kapital\n_START_PARAGRAPH_\nOsnovni kapital je tisti del kapitala, ki je nominalno dolo\xc4\x8den v aktu o ustanovitvi dru\xc5\xbebe. Vpla\xc4\x8dajo ga lastniki podjetja (delni\xc4\x8darji) in je vpisan tudi v sodnem registru._NEWLINE_Glede na vrsto podjetja lahko osnovni kapital delimo na: delni\xc5\xa1ki kapital (delni\xc5\xa1ka dru\xc5\xbeba), dele\xc5\xbe v kapitalu (dru\xc5\xbeba z omejeno odgovornostjo), kapitalsko vlogo (dru\xc5\xbeba z enim samim dru\xc5\xbebenikom)._NEWLINE_Osnovni delni\xc5\xa1ki kapital se deli na: navadne in prednostne delnice, ter glede na posamezne izdaje delnic. Odkupljene lastne delnice se navajajo posebej, ker nanje ni vezana glasovalna pravica, prav tako pa se na lastne delnice ne razporeja dobi\xc4\x8dek.'